Martin Sjögren

Martin Sjögren (født 27. april 1977) er en svensk fotballtrener og tidligere -spiller. 

Sjögren vokste opp i Gimo.

Trenerkarriere 
Fra 2004 trente han Östers IF Dam, som hadde rykket ned fra Damallsvenskan. Han gikk i 2006 til LdB FC Malmö, som vant to seriemesterskap under hans ledelse i 2010 og 2011. Deretter trente han Linköpings FC fra 2012 til 2016, og ledet laget til seriemesterskap i Damallsvenskan i 2016. Fra desember 2016 til juli 2022 var han trener for Norges kvinnelandslag i fotball.

Norge (2016–2022) 
19. desember 2016 ble han presentert som ny landslagssjef for det norske kvinnelandslaget i fotball.

Under hans første mesterskap i EM i Nederland 2017 røk Norge ut av gruppespillet etter tre tap og null mål.

To år senere tok han Norge til kvartfinale i VM i Frankrike 2019.

Etter å ha røket ut av gruppespillet i EM i 2022, ble NFF og Sjögren enige om å avslutte arbeidsforholdet.

Meritter

SM-gull som trener 

 2010: LdB FC Malmö
 2011: LdB FC Malmö
 2016: Linköpings FC

Referanser

Eksterne lenker 
 

Svenske fotballtrenere
Trenere for Norges kvinnelandslag i fotball
Personer fra Östhammars kommun